
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2021. (VIII. 26.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2021. augusztus 17.

Horinka László


polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról
A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	51/2021
	2021.06.24.
	„Külterületi tanyákhoz vezető út fejlesztése” tárgyú közbeszerzési eljárás megindítása
	azonnal
	Végrehajtva


II. Polgármesteri tájékoztató az előző ülés óta történt fontosabb eseményekről
Június 25-én Esztergomban átvehettem a Magyar Vöröskereszt által adományozott Humanitárius Település díjat városunk részére.
Július 14-én a HAJTA-Csapat Egyesület közgyűlésén vettem részt Tápiószelén, ahol a következő időszak LEADER pályázati lehetőségeiről volt szó.
Július 20-án Szórádi Zsigmond szobrászművésszel egyeztettünk az elkészült Nemzeti Összetartozás Emlékmű kapcsán, melynek felavatására augusztus 27-én 19 órakor kerül sor.
Július 22-én részt vettem Gyopáros Alpár, a modern települések fejlesztéséért felelős kormánybiztos által a Magyar Falu Programmal kapcsolatos témában, önkormányzati, civil és egyházi vezetők részére tartott előadáson, Dányban
Július 26-án rendkívüli képviselő-testületi ülésre került sor a VP6-19.2.1.-41-9-21 Helyi fejlesztések támogatása tárgyú felhívásra történő pályázat benyújtásával kapcsolatos döntés meghozatala érdekében 

Augusztus 10-én Sülysáp adott otthont a 31-es főút településeket elkerülő nyomvonalának tervezéséről folytatott első egyeztetésnek. A megbeszélés a Nemzeti Infrastruktúra Fejlesztő Zrt. koordinálásában, az érintett települések (Maglód, Gyömrő, Mende, Sülysáp, Tápiószecső, Szentmártonkáta, Nagykáta) vezetői és Czerván György országgyűlési képviselő részvételével zajlott.
Augusztus 16-án helyszíni egyeztetésre került sor az Ipar utcában a Vodafone adótorony pontos telepítési helyének meghatározása végett.
Sülysáp, 2021. augusztus 17.

Horinka László

polgármester

